stanford-oval/wikipedia huggingface dataset:
סמולנד

סמולנד (שוודית: Småland) הוא חבל ארץ בדרום שוודיה.
גאוגרפיה

זהו חבל כפרי, עתיר-אגמים, ובו מרכז תעשיית הזכוכית השוודית. בשטחו הוא הגדול בחבלי יטאלנד ואחד הגדולים בשוודיה, וצפיפות האוכלוסייה בו היא פחות מרבע מזו של החבל השכן מדרום, סקונה. מלבד סקונה, החבלים שגובלים בסמולנד הם מדרום בלקיניה, ממערב הלנד ווסטרייטלנד ומצפון אסטרייטלנד. במזרח נמתח חוף הים הבלטי.
עקבות ההיסטוריה של סמולנד מגיעות עד לעידן האבן, שמחלקו המאוחר נמצאו שרידי תרבות במיוחד לאורך החוף. בתקופה הוויקינגית הופק ברזל באדמת החבל הלחה, ובראשית ימי הביניים נשלטה ממלכת שוודיה מטירה באגם וטרן. במהלך ימי הביניים הייתה קאלמאר הגדולה בערי שוודיה. המסחר הבלטי בברזל רוכז בה, ומסביבותיה יצא במאה ה-16 מרד-האיכרים מול מדיניות המיסוי והכנסייה של המלך גוסטב ואסה, שהתפתח למלחמת אזרחים נגד המלך. מאמצע המאה ה-19 נכנסה תעשיית העץ, ואז הזכוכית, במקומו של הברזל. מאז, ועד לאמצע המאה ה-20, כילו שרפות חלקים נרחבים מיישובי סמולנד.
היום הערים הגדולות בחבל הן:
ינשפינג - 84,423 תושבים
וקשה - 55,600 תושבים
קאלמאר - 35,170 תושבים
וסטרוויק - 20,694 תושבים
ורנמו - 18,469 תושבים
אוסקרשהאמן - 17,143 תושבים.
קרל פון לינה, מאבות הביולוגיה המודרנית, נולד בסמולנד ועל שמו נקרא הפרח המסמל את החבל - Linnaea borealis.
חורבות טירת ברההוס - שנבנתה עבור הרוזן פר ברהה באמצע המאה ה-17 - על שפת אגם וטרן
הערות שוליים

↑  הנתונים מתייחסים לשנת 2005, פרט לווקשה שהנתון אודותיה נכון ל-2008.
| חבלי שוודיה |
| --- | --- | --- |
|  יטאלנד | בלקיניה • בוהוסלן • גוטלנד • דלסלנד • הלנד • וסטרייטלנד • סמולנד • סקונה • א‏לנד • אסטריטלנד |  |
|  סביאלנד | אופלנד • דלארנה • וסטמנלנד • ורמלנד • נרקה • סדרמנלנד |  |
|  נורלנד | אוניירמנלנד • וסטרבוטן • הלסינגלנד • הריידלן • ימטלנד • יסטריקלנד • לפלנד • מדלפד • נורבוטן |  |
| --- | --- |
בקרת זהויות :  GND: 4118697-7  VIAF: 240378981   WorldCat (עם VIAF): 240378981 
ערך זה הוא קצרמרבנושא גאוגרפיה של שוודיה. אתם מוזמנים לתרום לוויקיפדיה ו.
טוטסי (מחזמר)

| --- | --- |
 כתיבה:  רוברט הורן 
 מילות השירים:  David Yazbek 
 מבוסס על:  טוטסי 
 מוזיקה:  David Yazbek 
 סוגה:  קומדיה מוזיקלית
 שפה:  אנגלית 
 
טוטסי (באנגלית: Tootsie) הוא מחזמר מסוג קומדיה מוזיקלית עם מילים ולחן מאת דייוויד יזבק ותסריט מאת רוברט הורן. המחזמר מבוסס על סרט קומדיה אמריקאי משנת 1982 בעל אותו שם. הופעת הבכורה העולמית של המחזמר התקיימה בתיאטרון קאדילק פאלאס (אנ'), שיקגו בספטמבר 2018. בדומה לסרט, המחזמר מספר את סיפורו של שחקן מוכשר אך לא יציב שיצא לו שם רע בתעשייה, דבר הגורם לו לאמץ זהות חדשה כאישה כדי לקבל עבודה. הסרט המקורי סובב סביב אופרת סבון, בעוד שהמופע עוסק במחזמר בברודוויי.
הפקות

קריאה של המחזמר התקיימה ביוני 2017. סנטינו פונטנה (אנ') גילם את התפקיד הראשי של השחקן מייקל, שהופך ל"דורותי" על מנת לקבל תפקיד. סקוט אליס (אנ') החליף את קייסי ניקולאו (אנ') בתפקיד הבמאי.
הגרסה הבימתית של הסרט טוטסי החלה בהצגות מקדימות ב-11 בספטמבר 2018 בתיאטרון קאדילק פאלאס (אנ') בשיקגו. ערב הפתיחה של המחזמר התקיים ב-30 בספטמבר, והמופע רץ עד 14 באוקטובר 2018.
המחזמר כולל מילים ולחן מאת דייוויד יזבק, תסריט מאת רוברט הורן, כוראוגרפיה מאת דניס ג'ונס, עיצוב בימתי מאת דייוויד רוקוול, עיצוב תלבושות מאת וויליאם אייבי לונג, עיצוב תאורה מאת דונלד הולדר ובימוי מאת סקוט אליס.
סנטינו פונטה מככב בתור מייקל דורסי, לילי קופר בתור ג'ולי ניקולס, שרה סטיילס בתור סנדי לסטר, ג'ון בלהמן בתור מקס ואן הורן, אנדי גרוטלושן בתור ג'ף סלייטר, ג'ולי האלסטון בתור ריטה מרשל, מייקל מקגראת' בתור סטן פילדס ורג רוג'רס בתור רון קרלייל.
ההצגות המקדימות של המחזמר בברודוויי החלו ב-29 במרץ 2019, בתיאטרון מרקיז (אנ'). המופע נפתח רשמית ב-23 באפריל 2019. המופע נסגר ב-5 בינואר 2020, לאחר 25 הצגות מקדימות ו-293 הצגות רגילות.
ב-16 במאי 2019, הוכרז שסיבוב הופעות לאומי בארצות הברית יתחיל בסתיו 2020 בתיאטרון בופאלו בניו יורק. הוכרז גם שבשנה לאחר מכן תועלה הפקה של המחזמר בווסט אנד. לבסוף, הוכרז שהפקות נוספות עתידות לעלות בניו זילנד, סינגפור, תאילנד, הונג קונג, טאיוואן ויפן. תאריכים וצוותי שחקנים של הפקות אלו יפורסמו בעתיד.
דמויות

| --- | --- |
מייקל דורסי/ דורותי מייקלס: שחקן כושל.
ג'ולי ניקולס: שחקנית שמככבת בתפקיד ג'ולייט במחזמר "Juliet's Nurse".
סנדי לסטר: שחקנית מובטלת, חברה של מייקל וג'ף.
ג'ף סלייטר: השותף לדירה של מייקל, מחזאי לא מוצלח.
מקס ואן הורן: שחקן ריאלטי שמשחק את קרייג, אחיו של רומיאו במחזמר "Juliet's Nurse".
ריטה מרשל: המפיקה של "Juliet's Nurse".
רון קרלייל: הבמאי והכוראוגרף של "Juliet's Nurse".
סטן פילדס: הסוכן של מייקל.
סוזי וסטיוארט: התסריטאים של "Juliet's Nurse".
קארל: מנהל הבמה של המחזמר "Juliet's Nurse".
רשימת שירים

| --- | --- |
מערכה ראשונה Overture - תזמורת  "Opening Number" - אנסמבל, מייקל  "Whaddya Do" - מייקל  "What's Gonna Happen" - סנדי  "Whaddya Do (Reprise)" - מייקל  "I Won't Let You Down" - דורותי  "I'm Alive" - ג'ולי, רון, מקס, דורותי, אנסמבל  "There Was John" - ג'ולי, דורותי  "I Like What She's Doing" - ריטה, ג'ולי, סטיוארט, סוזי, רון, מקס, דורותי, אנסמבל  "Who Are You?" - מייקל, ג'ולי  "What's Gonna Happen (Reprise)" - סנדי  "Unstoppable" - מייקל/ דורותי: מערכה שנייה Entr'acte - תזמורת  "Jeff Sums It Up" - ג'ף, מייקל  "Gone, Gone, Gone" - ג'ולי, טריו נשי  "Who Are You? (Reprise)" - ג'ולי  "This Thing" - מקס  "Whaddya Do (Reprise)" - ג'ף, מייקל  "The Most Important Night of My Life" - מקס, סוזי, סטיוארט, ריטה, רון, קארל, אנסמבל  "Talk to Me Dorothy" - מייקל  "Arrivederci!" - דורותי, ג'ולי, מקס, אנסמבל  "What's Gonna Happen (Reprise)" - סנדי  "Thank You ("Talk to Me Dorothy" Reprise)" - מייקל
צוותי שחקנים מקוריים

| דמות | שיקגו (2018) | ברודוויי (2019) | סיבוב הופעות לאומי ראשון (2021) |
| --- | --- | --- | --- |
| מייקל דורסי/ דורותי מייקלס | סנטינו פונטנה | סנטינו פונטנה | דרו בקר |
| ג'ולי ניקולס | לילי קופר | לילי קופר | אשלי אלכסנדרה |
| ג'ף סלייטר | אנדי גרוטלושן | אנדי גרוטלושן | ג'ארד דייוויד מייקל גרנט |
| סנדי לסטר | שרה סטיילס | שרה סטיילס | פייטון ריילי |
| מקס ואן הורן | ג'ון בלהמן | ג'ון בלהמן | לוקאס ג'יימס מילר |
| רון קרלייל | רג רוג'רס | רג רוג'רס | אדם דו פלסיס |
| ריטה מרשל | ג'ולי האלסטון | ג'ולי האלסטון | קתי הלנדה |
| סטן פילדס | מייקל מקגראת' | מייקל מקגראת' | סטיב ברוסטיאן |
| סוזי | בריטני קולמן | בריטני קולמן | דומיניק קמפף |
| סטיוארט | ניק שפנגלר | ניק שפנגלר | קונור אלסטון |
| קארל | ג'יימס מוי | ג'יימס מוי | אלק רואיז |
ראו גם

טוטסי (סרט)
טוטסי (מחזמר) (אנגלית)
הערות שוליים

↑  Adam Hetrick, New Director Boards Tootsie Musical Ahead of June Reading, Playbill, ‏May 22, 2017 (באנגלית)
↑  Adam Hetrick, Broadway-Bound Tootsie Musical, Starring Santino Fontana, Opens in Chicago, Playbill, ‏September 30, 2018 (באנגלית)
↑  The musical 'Tootsie' is much changed — goodbye, soaps — as it tells the story of an actor and his Dorothy, Chicago Tribune
1 2 3  עמוד המחזמר באתר Playbill
↑  עמוד המחזמר באתר Internet Broadway Database
↑  Ryan Mcphee, Tootsie Musical Sets National Tour, London Bow, and More, Playbill, ‏May 16, 2019
מרקוס פרסון

| --- | --- |
 מרקוס פרסון, 2011
 לידה:  1 ביוני 1979 (בן 45) סטוקהולם, שוודיה 
 שם לידה:  Markus Alexej Persson 
 מדינה:  שוודיה 
 מקום מגורים:  בוורלי הילס 
 כינויים נוספים:  נוץ'
 ידוע בשל:  ייסוד Mojang ופיתוח Minecraft
 תקופת הפעילות:  מ-2009
 מקצוע:  מפתח משחקי מחשב
 מפלגה:  מפלגת הפיראטים של שוודיה
 השקפה דתית:  אתאיזם
 בן או בת זוג:  Elin Zetterstrand (2011–2012) 
 
מרקוס אלכסיי "נוטץ" פרסון (באנגלית: Markus Alexej "Notch" Persson; נולד ב-1 ביוני 1979) הוא מפתח משחקי מחשב שוודי. פרסון מוכר בעיקר בשל ייסוד Mojang אשר פיתחה את משחק המחשב הפופולרי Minecraft. את החברה הקים פרסון בשביל לפתח בצורה מסודרת את Minecraft אשר צבר פופולריות רבה מאז גרסת הדמו שלו. ב-2011, עם ההשקה הרשמית של Minecraft, העביר פרסון את סמכות פיתוח המשחק לשותפו ינס ברגנסטן.
ביוגרפיה

מרקוס פרסון נולד ב-1 ביוני 1979 בסטוקהולם שבשוודיה לאמא פינית ולאב שוודי. במשך שבע השנים הראשונות לחייו התגורר פרסון בעיר השוודית אדסבין. עוד בילדותו התעניין בממשקי משחקי המחשב וכך להגיע לפיתוח משחקי מחשב. ב-2005 החל לעבוד כמפתח משחקי מחשב לראשונה בחייו באופן מקצועי, עבור חברת קינג, אך ב-2009 פרש מעבודתו על מנת להתרכז בפיתוח Minecraft. ב-17 במאי 2009 הוציא את הגרסה הראשונה למשחק שנקראת "הגרסה הקלאסית" והייתה תוכנה חינמית, לאחר יציאת הגרסה הראשונה למשחק הוא החל לצבור פופולריות. בשלהי 2010 שכר פרסון מספר עובדים והקים את Mojang. בספטמבר של אותה שנה הכריז על גרסת בטא למשחק. ב-18 בנובמבר 2011 הוציא לאור את הגרסה הרשמית של המשחק, וב-1 בדצמבר 2011 העביר את ניהול פיתוח המשחק לינס ברגנסטן. ב-28 בפברואר 2014 החל לעבוד יחד עם "חטיבת ההנפשה של האחים וורנר" ו-Mojang על סרט לא מונפש באורך מלא שיבוסס על המשחק Minecraft.
ביוגרפיה > חיים אישיים

ב-13 באוגוסט 2011 נשא לאישה את אלין זאטרסטרנד, הידועה גם בכינוי "Ez" בקהילת Minecraft.‏ ב-15 באוגוסט 2012 הודיע פרסון בטוויטר כי הוא נפרד מזאטרסטראנד וכעת הוא לבד. מאז פרידתו מזאטרסטרנד לא נישא ולא הודיע על מערכת יחסים חדשה.
פרסון חבר במפלגת הפיראטים של שוודיה. הוא הצהיר כמה וכמה פעמים כי הוא אתאיסט, ב-2011 הוא דיבר על השקפותיו הדתיות והתאולוגיות. במאי 2012 כינה בטוויטר שלו את חברת המשחקים EA "חבורה של ציניקנים ארורים" בעקבות חבילת משחקי האינדי שהוציאה החברה, רבים יצאו נגדו על האמירה וקראו להחרימו אך היו כמה שתמכו בדעתו. ב-19 בדצמבר 2012 תרם לקרן החזית האלקטרונית 250,000 דולר לפרויקט החדשנות של הקרן להגנה על EFF.‏
הערות שוליים

↑  Persson, Markus (6 בספטמבר 2010). "Hiring some people, getting an office, and all that!". Tumblr. {{cite web}}:  (עזרה)
↑  "Notch Speaks Out Regarding EA Indie Bundles". ripten. 6 במאי 2010. אורכב מ-המקור ב-2013-06-03. נבדק ב-2015-11-06. {{cite web}}:  (עזרה)
↑  Ashdown, Jeremy (11 בנובמבר 2010). "This is Minecraft". IGN. {{cite web}}:  (עזרה)
1 2  Grant, Christopher (2 בדצמבר 2011). "Notch steps down as lead developer on Minecraft to focus on 'new project'". Joystiq. {{cite web}}:  (עזרה)
↑  Noch. "Notch's Twitter".
↑  Minecraft: The Story of Mojang
↑  About The Game, Minecraft
↑  Alex Handy,Interview: Markus 'Notch' Persson Talks Making Minecraft, Gamasutra,‏ 23-6-2010
↑  Minecraft 0.0.11a for public consumption, The Word of Notch, ‏17-5-2009
↑  Tim W, Browser Game Pick: Minecraft, Indie Games, ‏17-5-2009
↑  Hiring some people, getting an office, and all that!, The Word Of Notch, ‏6-9-2010
↑  Minecraft Beta: December 20, 2010, The Word Of Notch, ‏11-9-2010
↑  Nick Kola, Minecraft Officially Released, IGN, ‏18-11-2011
↑  Och med dom orden så passar jag micken, The Word Of Notch, ‏2-12-2011
↑  מיינקראפט הסרט - בקרוב על מסך הקולנוע, באתר Weekly, ‏28 בפברואר 2014
↑  "ezchili on Twitter : The Word of Notch". Notch.tumblr.com. 12 באוגוסט 2011. I’m getting married to ez tomorrow {{cite web}}:  (עזרה)
↑  http://www.minecraftwiki.net/wiki/Ez
↑  Markus Persson (15 באוגוסט 2012). "Twitter". As of today, I am single. {{cite web}}:  (עזרה)
↑  "Piracy is Theft? Ridiculous. Lost Sales? They Don't Exist, Says Minecraft Creator". TorrentFreak. 3 במרץ 2011. {{cite web}}:  (עזרה)
↑  "Reddit atheists upvote fundraising for Doctors Without Borders". The Daily Dot. 5 בדצמבר 2011. {{cite web}}:  (עזרה)
↑  Good, Owen (3 במאי 2012). "Minecraft Creator Calls Electronic Arts a 'Bunch of Cynical Bastards'". Kotaku. {{cite web}}:  (עזרה)
↑  "EFF Patent Project Gets Half-Million-Dollar Boost from Mark Cuban and 'Notch'". Electronic Frontier Foundation.
| Mojang Studios |
| --- | --- | --- |
| משחקי וידאו | מיינקראפט • Caller's Bane •  Minecraft: Story Mode • Cobalt • (אנ') Crown and Council • (אנ') Cobalt WASD • ‏Minecraft Earth • מיינקראפט דאנג'נס • Minicraft (אנ') |  |
| אנשי מפתח | מרקוס פרסון • ינס ברגנסטן • נתן אדמס • C418 • לנה ריין |  |
| --- | --- |
בקרת זהויות :  PLWABN: 9810540735805606  BIBSYS: 14038323  GND: 1070806595  ISNI: 0000 0003 8596 1574  LCCN: no2012000802  MusicBrainz: 676e2181-05d9-43e6-afa2-fd2333cf3156  SELIBR: 357349  VIAF: 230715120   WorldCat (עם VIAF): 230715120
מרדכי הלברשטאדט

| --- | --- |
 לידה:  1686 הלברשטאדט, הרפובליקה הפדרלית של גרמניה 
 פטירה:  23 במאי 1769 (בגיל 83 בערך) דיסלדורף, הרפובליקה הפדרלית של גרמניה 
 מדינה:  גרמניה 
 תקופת הפעילות:  ? – 23 במאי 1769 
 רבותיו:  צבי הירש אשכנזי 
 
מרדכי בן אליעזר הלברשטאדט (דיסלדורף) (1686 - 23 במאי 1769) היה רב וחוקר יהודי-גרמני.
ביוגרפיה

מרדכי הלברשטאדט נולד בהלברשטאדט בשנת 1686 לאביו אליעזר. הוא היה תלמידם של הרבנים צבי הירש אשכנזי ואברהם בן יהודה ברלין מהלברשטאדט, וכמו כן למד בישיבת רבי יעקב כהן בפרנקפורט דמיין בשנת 1730 לערך. בשובו משם למד מספר שנים בישיבה שבעיר הולדתו. הוא שימש ברבנות בגריסהיים, ובהמשך גם בדרמשטאדט בשנת ה'ת"ף. בשנת ה'ת"ק - 1751 הגיע לדיסלדורף והפך לרב אזורי של דוכסות הריין התחתון. למרדכי הלברשטאדט נולדה בת בשם מרים, שהייתה נשואה ליצחק בן שמשון קומה ממיינץ (1727–1787) ונפטרה בשנת 1765 הרבה לפני בעלה. הרב מרדכי הלברשטאדט נפטר ב-23 במאי 1769 בדיסלדורף.
הכרעתו בסכסוך הקמיעות בהמבורג

כמקובל מוכר למיסטיקה יהודית, הרב מרדכי הלברשטאדט היה מעורב גם בפולמוס שנודע בכל רחבי האימפריה אודות הרב יהונתן אייבשיץ (נולד ב-1690 בקרקוב, נפטר 1764 באלטונה). הרב יהונתן אייבשיץ לימד בישיבה בפראג בין השנים 1736 ל-1751, אך לא כיהן כרב. כבר בשנת 1733 הרב יהונתן אייבשיץ נחשד בכפירה והורחק מהממסד הרבני כאשר השמיע הרב יעקב עמדין טענות על קמיעות שכתב הרב אייבשיץ שנפתחו ונתגלו בהם כתובות שבתאיות, למשל: "ש"צ מלכא משיחא". תפקיד רבנות הוא הצליח לקבל רק בשנת 1750 בקהילה הצפונית של גרמניה באלטונה, המבורג וונדסבק. הרבנים שמואל הילמן ממץ והפני יהושע פנו לבית דינו של הרב מרדכי הלברשטאדט וביקשו ממנו להכריע האם הקמעות המיסטיות של הרב אייבישיץ קשורות למיסטיקן היהודי שבתי צבי (1626–1676) והאם יש לו באמת כוחות מופלאים. היה עליו לתת את פסק דינו על הקמעות שכתב הרב אייבשיץ ובמקביל לקבוע אם הם שבתיים. הרב יעקב עמדין פנה גם הוא לרב מרדכי הלברשטאדט שבדיסלדורף והמתין לתגובתו. מטרת הפניה הייתה לחלל את שמו של הרב אייבישיץ ולבודד אותו מקהילת הרבנים. התשובה של דיסלדורף לסכסוך זה הייתה דיפלומטית באופן מפתיע והפיגה את מרצם ואגרסיביותם של מתנגדיו של אייבישיץ: הוא יעץ "להימנע מכל מתקפה אישית, כי ככל הנראה בסופו של דבר הההשתלחות היא חסרי בסיס. קבל את הנרדף והתוקפים יאבדו". כאילו לא די בכך, הוסיף ושלח מכתב פסטורלי כללי החתום על ידי כל הרבנים לכל קהילות ישראל, ובו הוא אמנם מכריז חרם על כת השבתים וכל מי שהיה קשור בדרך כלשהי לשבתי צבי, לכת שלו, למשימה המשיחית, עקרונות הכת וכוחה המופלא, מאמינים "כמו גם אחרים שיכתבו או ילבשו קמיעות מגן כאלה", יקבלו תגובה חזקה. אולם "מכתב זה לא יתקוף איש באופן אישי ולא יפגע במוניטין של הרב יהונתן אייבשץ".
רבנותו בדיסלדורף

בתקופת שהותו בדיסלדורף הוא מתח ביקורת חריפה ביותר על משנתו הדקדוקית של רבי שלמה זלמן הנאו (רז"ה) ועל הגהותיו של האחרון לסידור התפילה בנוסח אשכנז. ביקורתו זכתה לתומכים רבים, ביניהם רבי יעקב עמדין, שגם הקדיש את חיבורו לוח ארש לפולמוס עם רז"ה, ווולף היידנהיים. מחלוקת נוספת, שבה השתתף הלברשטאדט באופן אקטיבי, התקיימה מיד לאחר כניסתו לתפקיד הרבנות בדיסלדורף: התעוררה שאלה הלכתית בבדיקת השחיטה היהודית, כפי שהייתה נהוגה בריין התחתון, נסיכות הבוחר מקלן. האם כשבטן הבהמה נפגעה באופן פנימי היא כשרה או לא.
בשנת 1762 הוא הקים בדיסלדורף חברה קדישא.
חיבוריו

הלברשטאדט היה מחבר של יצירה דקדוקית שלא פורסמה, ככל הנראה בשנות ה-60 של המאה ה-18. הוא כתב גם אוסף שו"ת בשם "מאמר מרדכי", שיצא לאור על ידי נכדו בשנת 1790, שנה לאחר מותו, והודפס בברנו. רבני פרנקפורט החרימו את הספר, בעקבות מה שכתב בסימן נ"ו, הוא הדפיס שם תשובה הלכתית מהרב יעקב יהושע פלק מחבר הספר "פני יהושע" הנוגעת למחלוקת בענייני טומאת אוהל ברחוב הראשי ברובע היהודי של העיר פרנקפורט. סידור התפילה שהגיה הלברשטאדט (בשם "מרדכי דיסלדארף"), התפרסם רק בשנת 1774.
לקריאה נוספת

בירגיט קליין, תועלת ובגידה גבוהה, הבוחר ארנסט מקלן, יהודה בר חיים והיהודים בממלכה העתיקה (= נתיבה. נתיבי ההיסטוריה והתרבות היהודית-גרמנית. מחקרים של מכון סלומון לודוויג שטיינהיים, עורך. מאת מייקל ברוק, כרך 5), הילדסהיים / ציריך / ניו יורק 2003
אברהם וודל, תולדות הקהילה היהודית בדיסלדורף, בתוך: Düsseldorfer Jahrbuch (תרומות להיסטוריה של הריין התחתון) 3 (1888) [מהדורה מיוחדת: תולדות העיר דיסלדורף בשנים עשר מסכתות. פסטשריפט לציון 600 שנה, עורך vom Düsseldorfer Geschichtsverein], עמ '149–254
ברברה סוצ'י, רבני דיסלדורף משנות המאה ה-18 עד תקופת הנציונל-סוציאליזם', בתוך: Mahn- und Gedenkstätte Düsseldorf (Ed. ): היבטים של החיים היהודיים בדיסלדורף ובריין התחתון, נערך על ידי אנג'לה גנגר וקרסטין גריז, דיסלדורף 1997, עמ' 48–59.
בסטיאן פלרמן: “... הרבנות הטובה ביותר בגרמניה. "רישומים ביוגרפיים של רבני דיסלדורף בין השנים 1706 ל-1941, בתוך: דיסלדורפור יהרבוך 81 (2011), עמ' 107–170
צבי בנימין אוירבך, תולדות הקהילה הישראלית הלברשטאדט, יחד עם נספח של מכתבים ומסמכים לא מודפסים המתייחסים לספרות ולמצבם הדתי והפוליטי של היהודים בגרמניה במאתיים השנים האחרונות, הלברשטאדט 1866, עמ' 74 פ'
האנציקלופדיה היהודית, ניו יורק / לונדון 1902, כרך 6, עמוד 166.
הערות שוליים

↑  ישיבת שעלבים - המעין, באתר shaalvim.co.il
↑  יצחק יודלוב, תולדות, (מופיע תחת סעיף "לקריאה נוספת"), עמ' יד-טו, על פי עמדין, בית יהונתן הסופר, דף א עמוד ב.
↑  על הפולמוס ראה: גרשם שלום, מפתחות לכתבי הפולמוס עמדין– אייבשיץ, מאגנס, ירושלים, ה'תשס"ו.
↑  שו"ת מאמר מרדכי - חתימה והגהות של רבי משה פריינד-גריסהאבר (תלמיד החתם סופר) וחותמת רבי משה הלוי פולק אב"ד באניהאד, באתר kedem
הצעות להקמת מדינה יהודית מחוץ לארץ ישראל

במהלך ההיסטוריה היהודית הועלו מספר הצעות למדינה יהודית, או לשטח אוטונומי יהודי, ורק חלקן קודמו, במתכונת מסוימת.
המונח "המדינה היהודית" מתייחס בדרך כלל לארץ ישראל או למדינת ישראל וזאת בהתאם לאמונתם הפוליטית והדתית של המציעים. עם זאת, יהודים, ציונים, תומכיהם של היהודים ואף אנטישמיים ואנטי-ציונים, לרבות תומכי גישות שונות, כגון, טריטוריאליזם יהודי, אוטונומיזם יהודי וכדומה, העלו במספר הזדמנויות הצעות להקמת מדינה יהודית או שטח אוטונומי יהודי במקומות שונים ברחבי העולם.
אררט

ב-1820 החליט עורך הדין והפוליטיקאי היהודי-אמריקאי, מרדכי מנואל נח, להקים מולדת יהודית בגרנד איילנד. נוח העניק להצעתו את השם "אררט", בהשראת שם משפחתו, ובהשראת מקום מנוחת המבטחים של תיבת נח לאחר המבול בהרי אררט.
בשנת 1825 נערך טקס מפואר בן מאות מוזמנים, רובם נוצרים וחלקם יהודים, בכנסיית סן פול בבאפלו. על רקע האורטוריה "יהודה המכבי" של הנדל, וכשהוא לבוש בגלימה סגולה ותליון מזהב שנלקחו מתיאטרון, בו הכתיר עצמו נח כ"שופט ישראל" של העיר החדשה אררט.
תוכנית אוגנדה

תוכנית אוגנדה הבריטית הייתה תוכנית להענקת חלק ממזרח אפריקה הבריטית לעם היהודי כמולדת.
ההצעה הוגשה תחילה על ידי שר המושבות הבריטי, ג'וזף צ'מברלין, כבר ב-1903. צ'מברלין הציע את התוכנית לקבוצה ציונית בהנהגת בנימין זאב הרצל, ובמסגרתה הציע לקבוצה כ-13,000 קילומטרים רבועים, במערב קניה, הקרוי מישור גואס נגישו (באנגלית: Uasin Gishu). למעשה, ההצעה הייתה מענה למעשי הטבח שבוצעו ביהודים באימפריה הרוסית, וביניהם "פרעות קישינב".
בקונגרס הציוני השישי, שנפתח ב-23 באוגוסט 1903, החל הפולמוס על ההצעה, השלכותיה ומשמעויותיה, ובו הסתמנו רבים מבין ציוני רוסיה כמתנגדיה החריפים. הקונגרס הסתיים בהחלטה על תמיכה בהקמת ועדה שתעסוק בנושא ההצעה הבריטית, וכן על משלחת חקר אל האזור המוצע שתבדוק את התאמתו.
המחוז היהודי האוטונומי

ב־28 במרץ 1928 העבירה נשיאות הוועד הפועל הכללי של ברית המועצות את הגזירה "על הצמדת קומזט לשטח חופשי ליד נהר אמור במזרח הרחוק ליישוב היהודים העובדים". משמעות פעולה זו הייתה הקמת יחידה טריטוריאלית בניהול יהודי בשטח שנקבע. שנתיים לאחר מכן, באוגוסט 1930 קיבל הוועד הפועל המרכזי הכלל-רוסי החלטה, שהשטח יהיה באוא העיר, בירוביג'ן.
על פי גישתו של סטלין לשאלה הלאומית, קבוצה צריכה טריטוריה כדי להיות לאום. ליהודים אין טריטוריה, ולכן הם אינם זכאים לזכויות לאומיות. קומוניסטים יהודים טענו כי הדרך לפתרון הדילמה האידאולוגית היא להקים טריטוריה יהודית. הסובייטים היו מעוניינים לספק ליהודים בית לאומי שלא יהיה בארץ ישראל, שכן הציונות היוותה איום מסוים, וראו בה יריבה למרקסיזם.
על פי מדיניותו הלאומית של יוסיף סטלין, כל אחת מהקבוצות הלאומיות שהקימו את ברית המועצות תקבל שטח בו יוכלו לנהל אוטונומיה תרבותית במסגרת סוציאליסטית. במובן זה הייתה זו גם תגובה לשני איומים כביכול על מדינת ברית המועצות: היהדות, אשר מנוגדת למדיניות הרשמית של האתאיזם והציונות, והקמתה של מדינת ישראל המודרנית, שהתנגדה לדעות הסובייטיות של הלאומיות. הרעיון היה ליצור "ציון סובייטית" חדשה, שבה ניתן לפתח תרבות יהודית פרולטרית. כמו כן, יידיש, ולא עברית, אמורה להיות השפה הלאומית, וספרות ואמנויות סוציאליסטיות חדשות יחליפו את הדת כביטוי העיקרי לתרבות.
תוכנית דג הפוגו

על אף המקורות והעדויות מהמעטות שמאמתות את העובדה שהיפנים חשבו על הקמת מדינה יהודית או אזור אוטונומי יהודי קיים לא מעט מידע אודות תוכנית בשם "תוכנית דג הפוגו", הרב מרווין טוקאייר (אנ') ומרי שוורץ ספר ב-1979 בשם "תוכנית פוגו" בספר נכתב על כך שבשנות ה-30 של המאה העשרים, עם עליית כוחה של האימפריה היפנית הציעו היפנים לפליטים יהודים שברחו מיבשת אירופה שנכבשה על ידי גרמניה הנאצית באחד מהשטחים שיש לאימפריה, טוקאייר ושוורץ טוענים כי התוכנית נקראה בשם זה, משום שבעיני תומכיה התוכנית אמנם נתפסה כמסוכנת, אך במקביל גם בעלת פוטנציאל מועיל עבור יפן, על סמך העובדה שדג הפוגו נחשב למעדן אשר אם לא מכינים אותו כראוי, הוא עשוי להפוך לרעיל.
עם זאת יש החולקים על מחקרם ועבדותם של טוקאייר ושוורץ, אחד מהם הוא בן עמי שילוני, פרופסור באוניברסיטה העברית בירושלים שטען כי ההצהרות והמקורות עליהן ביססו טוקאייר ושוורץ את הטענות על מדינה יהודית בשטח האימפריה היפנית הוצאו מהקשרן או תורגמו באופן שגוי.
תוכנית מדגסקר

תוכנית מדגסקר הייתה תוכנית של ממשלת גרמניה הנאצית להעביר בכוח את האוכולסייה היהודית באירופה לאי האפריקני, מדגסקר. פינוי יהדות אירופה לאי מדגסקר לא היה רעיון חדש ולמעשה הוצג על ידי מספר מנהיגים, הן גרמנים, והן בריטים וצרפתים, דוגמת וולטר גינס, פאול דה לגארד, הנרי המילטון בימיש (אנ'), ארנולד ליס (אנ') ועוד רבים נוספים. עם זאת, גרמניה הנאצית לקחה את הרעיון צעד אחד קדימה.
באישורו של אדולף היטלר, פרסם אדולף אייכמן תזכיר באוגוסט 1940, שקרא ליישוב של כ-1,000,000 יהודים בכל שנה למשך ארבע שנים באי האפריקני, כאשר האי יהיה מנוהל על ידי כוחות האס אס. למרות זאת התוכנית נדחתה, לאחר שהגרמנים נכשלו בניסיון לכבוש את בריטניה ולנצח בקרב על בריטניה.
ב-1942 ננטש הרעיון באופן סופי, לאחר שהתכנית הקרויה "הפתרון הטריטוריאלי (אנ') לשאלת היהודים" נזנחה לטובת "הפתרון הסופי".
גיאנה הבריטית

תוכנית מ-1939 דנה בהצעה ליישוב מחדש של מספר צנוע של פליטים יהודים בגיאנה הבריטית אך התוכנית נגנזה עם פרוץ מלחמת העולם השנייה, גם במרץ 1940 הועלתה התוכנית אך ממשלת הממלכה המאוחדת החליטה שלא לקבל בעניין החלטה.
שטח שלטון עצמי יהודי במזרח אפריקה האיטלקית

ממשלת איטליה הפשיסטית הציעה לפתור את "הבעיה היהודית" וליישב את יהודי אירופה וארץ ישראל בשטח הצפון-מערבי של מזרח אפריקה האיטלקית ותנוהל כשטח שלטון עצמי. על פי התכנון יהודים מאירופה וארץ ישראל יאוכלסו במחוזות הצפון-מערביים של אתיופיה האיטלקית, בבגמדר ובגוג'ם, ויחיו ביחד עם הקהילה היהודית המקומית, קהילת ביתא ישראל. השטח היהודי המוצע היה אמור להיות חלק מהאימפריה האיטלקית אך לבסוף התוכנית לא מומשה מעולם.
הצעות אנטי-ציוניות למולדת יהודית אלטרנטיבית

מאחר שתנועות אנטי-ציוניות מתנגדות לקיומה של מדינת ישראל באופן עקרוני, קיימות תנועות מעטות מזרם זה אשר מנסות להציע יישוב מחדש של ישראלים ויהודים באזור הנמצא מחוץ למזרח התיכון, לאור העובדה שמיקומה וקיומה של מדינת ישראל במזרח התיכון גוררות את המשך הסכסוך הישראלי-פלסטיני.
הצעות אנטי-ציוניות למולדת יהודית אלטרנטיבית > הצעת גירוש ישראלים למרכז אירופה

אנטי ציונים בולטים, בהם עזאם תמימי (אנ') והלן תומאס הציעו לשלוח את היהודים בישראל לאירופה או לארצות הברית.
כך למשל בינואר 2006 כתב תמימי כי "הקמת מדינה ישראל מהווה פתרון לבעיה אירופית והפלסטינים אינם מחויבים להיות השעיר לעזאזל בעניין כישולנה של אירופה" אך מנגד הוסיף כי "ישראל היא מציאות ולכן חמאס מוכן להתמודד עם מציאות זאת באופן המתאים לעקרונותיה של התנועה" וטען כי אירופה צריכה להיות הבית של היהודים ולא פלשתינה (א"י).
גם העיתונאית הלן תומאס כאמור גם היא מתנגדת להקמת מדינה יהודית בארץ ישראל, לאחר שהתבקשה על ידי הרב דיווד נסנוף לחוות את דעתה על הסכסוך הישראלי-פלסטיני, אמרה תומאס כי היהודים צריכים "להסתלק מפלסטין ולשוב לגרמניה ופולין", ראיון זה גרר תגובות נרחבות בארצות הברית, על פי דבריו של הרב נסנוף בראיון לתקשורת הישראלית הראיון גרר תגובות מבכירי ממשל בהווה ובכירי ממשל בעבר ואף קולגות של תומאס, כך למשל אמר אותו רב שדובר הבית הלבן לשעבר, ארי פליישר שאף כתב בעברו ספר ביחד עם תומאס דרש ממעסיקיה לפטר אותה, גם הסוכנת של תומאס הודיעה על הפסקת ההתקשרות ביניהן.
הצעות אנטי-ציוניות למולדת יהודית אלטרנטיבית > הצעתו של מחמוד אחמדינז'אד למדינה יהודית

בראיון שנערך בערוץ "אל-עאלם" שמשדר באיראן בשפה הערבית ב-8 בדצמבר 2005 אמר נשיא איראן, מחמוד אחמדינז'אד כי "אם גרמניה ואוסטריה ירגישו אחריות לטבח ביהודים במהלך מלחמת העולם השנייה, עליהם לארח את מדינת ישראל בכוחות עצמם", במסיבת עיתונאים שערך אחמדינז'אד הצהיר האחרון כי "לרוב היהודים בישראל אין שורשים בפלסטין, אך הם מחזיקים בגורלה של פלסטין בידיהם ומרשים לעצמם להרוג בעם הפלסטיני".
ראו גם

אוטונומיזם יהודי
טריטוריאליזם יהודי
ההתיישבות היהודית בערבות קנדה בשנים 1880–1910